集賢張相國誕辰頌德十韵
作者：宋庠
朝代：宋

paragraphs: 顥印傳侯刻，圯編翊帝圖。
還生王國佐，來煥泰階符。
瑞紱雙嬰觡，祥蓬四射弧。
從龍參震邸，附鳳入星樞。
嗣正調元席，宏開造物爐。
儀刑瞻魏采，勵翼矢臯謨。
穆穆資同體，拳拳避碩膚。
誠雖貫霜雪，誡甚勒盤孟。
師石岡爲壽，仙春道有腴。
欲知難老意，八柱與天俱。